త్రైలింగ స్వామి
ఆయన ఉత్తరాంధ్ర ప్రాంతంలోని కుంబిలపురం (ప్రస్తుతం ఆంధ్రప్రదేశ్ రాష్ట్రంలోని విజయనగరం జిల్లాలోని పూసపాటిరేగ మండలానికి చెందిన కుమిలి గ్రామం)లో శివరాముడన్న పేరుతో జన్మించారు. ఆయన జీవితచరిత్రకారులు, భక్తులు జన్మించిన సంవత్సరం, జీవిత కాలంపై విభేదిస్తున్నారు. భక్తుడైన జీవితచరిత్రకారుని ప్రకారం 1529లో జన్మించారు, మరో జీవితచరిత్రకారుడు 1607గా ప్రతిపాదించారు.
శ్రీ భారతీ తీర్థ
భారతీ తీర్థుల వారి జన్మస్థలం గుంటూరు జిల్లా పల్నాడు ప్రాంతంలో నాగులేరు నదీ తీరాన ఉన్న అలుగు మల్లెపాడు గ్రామము. ఇక్కడ తంగిరాల వారిది వైదికాచార కుటుంబము. స్వామివారి తల్లిదండ్రులు తంగిరాల వేంకటేశ్వరావధాని మరియు అనంతలక్ష్మమ్మ. వీరు కృష్ణయజుఃశాఖీయులు, ఆపస్తంబసూత్రులు, కుత్సస గోత్రులు. వీరు నలుగురు కుమార్తెల తరువాత పుత్రుడు కలగాలని శివారాధన చేయగా ఏప్రిల్ 11, 1951 తేదీన స్వామివారు కలిగారు. తల్లిదండ్రులు సీతారామాంజనేయులు అని పేరుపెట్టారు.